Vita:Bruce Lee

message: Kiemeltté szeretném fejeleszteni, ezért allapon megkezdem a szócikk újraírását. Lehetőleg, ha nem muszáj, ne nyúljatok bele, mert úgyis totálisan át lesz írva a végén.  – Jiélún de xiǎolóng(Jay kissárkánya)   papírtekercs  2011. január 12., 10:26 (CET)
thread_title:  Átalakítás megkezdése 

message: "Lee a hagyományos kínai harcművészetek tanulmányozása során azt a következtetést vonta le, hogy egyes stílusok „túldíszítettek”, vagyis felesleges mozdulatokkal vannak tele". Helló! Ez egy híres következtetés, ami onnan ered, ahogy a Wing Chun nevű harcművészet alapítói emiatt hozták létre a Wing Chun kung-fut. Kihagytak belőle minden fölösleges formát és technikát, kihagyták belőle az állatokat utánzó mozdulatokat, és csak lés kizárólag a hatékonyságra, az egyszerűsíére törekedtek. Bruce Lee is több minden kipróbált, mire a Wing Chun-hoz jutott, és emiatt a WC-elmélet miatt marad ennél a harcművészetnél. Tehát ez nem Bruce Lee gondolata, őelőtte többszáz évvel létezett, és shíressé vált. Üdvözlettel, Kisbuddha
Lee a Wing Chun alapokra építkezett, ez így van, de ő ezt sem tartotta tökéletesnek, éppen ezért kísérletezett mindenféle más harcművészetekből elvenni, ami számára hasznos. Nyilván nem Bruce Lee találta fel a spanyol viaszt... A híres víz-elmélete is olyan ősi, mint maga Kína, mégis mindenki Lee-nek tulajdonítja. A gondolatai egyáltalán nem őseredetiek, de ettől még ezt gondolta (legalábbis az életrajzírói szerint, mert hogy ő maga valójában mit gondolt, mi már sosem tudjuk meg). Xiǎolóng   vigyázz, harap!  2011. július 5., 10:57 (CEST)
thread_title:  Bruce Lee következtetése? 

message: Tök szuper a szócikk, csak néhány észrevételem lenne:
* „Az egyik mester megfenyegette Leet, hogy vagy csak kínaiakat tanít, vagy be kell zárnia az iskolát. Lee azonban a mester legnagyobb meglepetésére elfogadta a kihívást, és le is győzte a kihívót.” Milyen kihívásról van szó? Azzal fenyegette meg, hogy ha nem hagy fel a dologgal, akkor bunyóban kell érvényt szereznie az igazának? Érdemes lenne kicsit egyértelműbbre faragni ezt a szövegrészt. --bcs78 vita 2011. július 18., 13:44 (CEST)
replies: text: :Igazad van, ezt át kell fogalmazni. Xiǎolóng   vigyázz, harap!  2011. július 18., 16:16 (CEST)
replies: text: ::OK, köszi, így már jobb. --bcs78 vita 2011. július 19., 08:23 (CEST)
* „A film az All Movie Guide kritikája szerint az 1970-es évek hongkongi filmjeinek már ismert hibáival küszködik (...)” Olvasom a szöveget, és nagyon kíváncsi lettem, hogy milyen hibákról van szó. Esetleg zárójelben két-három tipikus hibát érdemes lenne felsorolni magyarul is, ne kelljen a hivatkozott angol nyelű forrásra átmenni. --bcs78 vita 2011. július 18., 13:44 (CEST)

text: : Umm, előtte szerepel ugyanabban a szakaszban: "a forgatókönyv kifogásolható minőségű, a szereplők többsége harcművészeti szempontból alulképzett, a cselekmény értelmetlen és követhetetlen, az operatőri munka szörnyű" Xiǎolóng   vigyázz, harap!  2011. július 18., 16:16 (CEST)
replies: text: ::Ó, értem. Számomra a két mondat ilyen értelemben nem tartozott össze. Az általad idézett szöveg konkrétan az egyik filmet jellemzi, az AMG kritikája pedig általánosságban beszél arról, hogy ebben a korban ennek a stílusnak a filmjei általában mind ilyenek voltak, és ez a film sem kivétel. Valami ilyesmi... tudom, zavaros amit mondani akarok. --bcs78 vita 2011. július 19., 08:23 (CEST)
thread_title:  Néhány észrevétel 

message: Érdekességek
Harc egy fekete övessel
Bruce Lee nem kereste a verekedéseket, de nehezére esett egyet is kihagyni. Személyiségéből és tudásából fakadóan rendkívül magabiztos, ellenfelei szerint beképzelt, pökhendi alak volt. Annyi igaz is volt ebből, hogy a kungfuról szóló előadásain gyakran tett lesajnáló kijelentéseket más stílusokra. Egyetemista korában, az Edisonba, egy alkalommal a japán karatét kemény, de a kungfuhoz képest alacsonyabb rendű stílusként jellemezte. Az előadáson részt vevő japánok mindezt zokon vették. Joicsi Nakacsi, Bruce 29 éves fekete öves osztálytársa, ki is hívta Brucet. - Ha kórházba akarsz kerülni, akkor gyere ide hozzám – mondta Joicsi. Bruce-nak sem kellett több. Megegyeztek egy tornatermi harcban, ahol csak a segédek és néhány barát lesznek jelen. Az összecsapást három menetesre tervezték, ám csupán 11 másodpercig tartott, és a japán karate oktató eszméletlenül feküdt földön. Mikor magához tért, csak ennyit kérdezett Bruce-tól: - Lehetek a tanítványod? – Csatlakozhatsz a klubhoz, és tanulhatsz a többi kezdővel – felelte Bruce.
Villám McQueen
1968 végére Bruce Lee lett a legfelkapottabb önvédelmi oktató Hollywoodban. Tanítványai közt világsztárok voltak. Többek között Steve McQueen. Baráti kapcsolat alakult ki kettejük között. McQeen egyszer elhívta autókázni Bruce-t, aki imádta a jó kocsikat, főleg a Porchét. A neves tanítvány szerette volna elijeszteni a közismerten gyorsan és veszélyesen vezető oktatóját a Porche vásárlástól, ezért  a Mullholland Drive-ra hajtott. Ez az út a Los Angeles északi részét szeli át, helyenként a városon kívülre visz, és szakadékos részeket érint. Amint odaértek, a kiváló pilóta hírében álló McQeen beletaposott a gázba. Csikorgó kerekekkel kanyargott a veszélyes kacskaringós hegyoldalban. - Mit szólsz ehhez Bruce? - kérdezte, de választ nem kapott. Ezt figyeld! - azzal egy szakadék felé rántotta a kormányt, majd kifarolt a kocsival, hogy a Porche vége pont a szakadék szélén állt meg. - Ugye milyen király, Bruce!? Semmi válasz. - Ezt figyeld! Újra beletaposott a gázba, és 180-nál hirtelen befékezett úgy, hogy a kocsi megpördült saját tengelye körül. - Mit szólsz ehhez Bruce!? McQeen ekkor vette csak észre, hogy Bruce már nem az anyósülésen, hanem a lábrészen, fejére tett kézzel kuporog. Amikor végre véget ért az őrjöngő futam, Bruce remegő hangon kiáltozta: - Esküszöm, kinyírlak! Kinyírlak! - Steve, látva az indulatot Bruce arcán nagyon megijedt. - Ugye nem fogsz bántani? Ugye nem? - Nem csak álljunk meg végre! Amikor Bruce kiszállt a kocsiból, ennyit mondott: - Soha többé nem ülök be melléd, McQeen! Soha! 
Chuck Norris véleménye 
1972 júniusában Chuck Norrissal és Bob Wallal Hongkongba érkezett. A három harcost meghívták az Enjoy Yorself Tonight stúdiójába, ahol interjút adtak. A riporter Bruce-tól azt kérdezte, hogy a két amerikai karatés a tanítványa-e? Bruce érezte a kérdésben rejlő csapdát, ezért kikerülte a választ, és csak annyit mondott, hogy ők jó barátok, és sokat beszélgetnek a harcművészetekről. Ezután a riporter Chuck Norrishoz fordulva ugyanezt a kérdést tette fel. Az akkor már karate világbajnok Norris a következő választ adta: - Az a helyzet, hogy túl gyengék vagyunk ahhoz, hogy a tanítványai lehessünk, ő pedig túl jó ahhoz, hogy a tanárunk legyen. Mindazonáltal csodáljuk a kungfu tudását, és annak ellenére, hogy nem kezel bennünket tanítványként, mi tanárként tekintünk rá. Harcművészként ő a legjobb, akivel valaha találkoztam. 
A szinkronhang
A Sárkány útja című film eredeti felvételeiben a színészek anyanyelvükön beszéltek. Lee kínaiul. A film elkészülte után szinkronizálni kellett kínaira és angolra. Bruce természetesen az angol verzióban saját magát szerette volna szinkronizálni. Az angol kiejtése azonban hagyott némi kívánnivalót maga után, ezért a szinkronrendező egy profi szinkronszínészt kért meg Tang Lung alakjának szinkronizálásához.  Lee meg is sértődött rendesen. A rendező, hogy kiengesztelje Bruce-t mégiscsak bevette a szinkronszínészek közé. Mivel hosszabb szöveget nem akart neki adni, kevés szövege pedig csak a szindikátus verőlegényeinek volt, így az a fura helyzet állt elő, hogy az az afroamerikai maffiózó, aki cigarettájával kiégeti az abroszt, és megfenyegeti a pincéreket, Bruce hangján szólal meg. 
A kis Sárkány bosszúja
Balesetek óhatatlanul előfordulnak egy forgatáson. A Sárkány közbelép című film egyik csúcsjelenete, amikor Lee (Bruce Lee) az Oharát játszó Bob Wall-lal küzd meg. A jelenet végén a félholtra vert Ohara összeüt két üveget, hogy azzal támadjon Lee-re. Az előre megbeszélt koreográfia szerint Bruce kirúgja Bob kezéből az üveget, Bob pedig látványosan elejti azt. Az egyik próbán azonban Bob elfelejtette a rúgás pillanatában elengedni az üveget, s mikor a villámgyors Bruce folytatta volna az akciót egy ütéssel, a Bob kezében lévő üvegcsonk belefúródott Bruce öklébe. Azonnal kórházba szállították Lee-t, aki még a mentőben is nagyon dühös volt Bobra. - Megölöm! Kinyírom! - kiabálta. Két napig állt a forgatás, majd ugyanazzal a jelenettel folytatódott. A kínai stáb tagjai kérdezték is, hogy akkor most beváltja-e az ígéretét, mire Bruce fanyar humorral ezt felelte: - Nem ölhetem meg, mert még szükség lesz rá a többi jelenethez. A kínai becsület azonban megkövetelte, hogy törlesszen Bobnak. A jelenet végén Lee egy rúgással az Ohara mögött felsorakozó karatésok közé röpíti Bobot, akit ehhez alaposan kipárnáztak. Bruce mindent beleadott, és tizenkétszer ismételte meg a jelenetet. Bob a végén tényleg alig kapott már levegőt. 
Bruce Lee, az antirasszista
A hatvanas, hetvenes években még erősen tartotta magát az USÁ-ban és Kínában egyaránt a faji előítélet. Bruce azonban nem törődött az ilyesmivel. Felesége, Linda Emery svéd származású, kék szemű hölgy volt. Amikor egy kínai riporter, házasságára célozva, a "vegyes házasság megoldhatatlan problémáiról"  kérdezte, így válaszolt: - Számomra nem léteznek faji különbségek. Amikor azt mondom, hogy mindenki a nap alatt ugyanannak az egyetemes családnak a tagja, lehet, hogy idealistának tartanak. De aki még mindig hisz a faji különbségekben, az szerintem elmaradott és szűk látókörű. Nem számít kinek milyen a bőrszíne, felőlem lehet fekete, fehér, piros vagy kék, bennem nincsenek faji előítéletek. 
A béke szimbóluma
Az első Bruce Lee szobrot a világon Mostarban (Bosznia-Hercegovina) állították fel. Az 1990-es évek Jugoszláv polgárháborúja során Mostar két részre szakadt. A város nyugati részén éltek a katolikus horvátok, keleten a muzulmán bosnyákok. A háborút követően a város úgy döntött, hogy a békés együttélés szimbólumaként egy emlékművet állítanak fel. Mivel Bruce Lee-t mindenki szerette, ezért rá esett a választás. Veszelin Gatalo, a Mostari Városi Mozgalom képviselője a szoboravatás kapcsán elmondott beszédét a következő szavakkal fejezte be: - Mindig muzulmánok, szerbek vagy horvátok leszünk, de egy valami közös bennünk, és ez Bruce Lee. 
;Jegyzetek
thread_title:  Szócikkből kivágva 

message: Bruce Lee cikkének ezen címsora egyszerre vitalapjának (jelenleg) alsó sorában felemelő tartalmához, s vele a főkezdőlap fejrészében a déli harangszóval a „Kiemelt cikk” rovatban a fényképes cikkajánlóhoz vezessen. Ezen szakasz azt is kívánja szolgálni, hogy a most következő harangszó szóljon a béke közös  szimbólumáért is. – *feridiák vita 2022. január 27., 11:54 (CET)
thread_title:  [[Sablon:Kezdőlap kiemelt cikkei/2022-4-1|Bruce Lee]] első szobrával a béke szimbóluma